In cudesch da Silva en rumantsch grischun

Durant la Scuntrada a Savognin ha la chasa editura Silva preschentà l'emprim cudesch ch'ella ha publitgà en rumantsch grischun. I sa tracta d'ina ovra da l'enconuschent alpinist Toni HiebeIer ch'è sa disgrazià mortalmain iI november 1984. "L'Engiadina" sa numna il cudesch, per il qual l'autur ha scrit il text e fatg las fotografias. Toni HiebeIer è in enconuschider profund da l'Engiadina, siond ch'el ha sez vivì là blers onns. Il cudesch descriva la topografia da quella val cun sias var 40 vals lateralas, el raquinta da ses abitants, da la scuverta dal turissem, dad auas medegiantas. EI cuntegna ultra da quai propostas da viandar, d'ir cun canu, delta etc. Quest ovra è vegnida publitgada en ils quatter linguatgs svizzers. La translaziun en rumantsch grischun procura Ladina Parli e Dumenic Andry. Tar la vernissascha ha il president da la chasa editura Silva, Heini Zogg, surdà al bibliotecar chantunal dr. C. Jörg 50 exemplars da "L'Engiadina" per reparter a las bibliotecas communalas dal Grischun.

[Pagina rumantscha]